stanford-oval/wikipedia huggingface dataset:
חנות קטנה ומטריפה (סרט, 1960)
ביקורות ותגובות > היסטוריה

בתחילה, לקורמן היו קשיים רבים בהפצת הסרט, שכן חלק מהמפיצים, כמו גם American International Pictures, חששו שהסרט יתפרש כאנטישמי, בהתייחסותם לדמויותיהם של גרביס מושניק וגב' סיידי שיבא. השחקן וולס, שהוא יהודי, ציין כי העניק לדמותו של מושניק מבטא וגינונים יהודיים-טורקיים, ושלטעמו ההומור של הסרט הוא שובב, וחש שאין בו כל כוונה להשמיץ קבוצה אתנית כלשהי. הסרט הופץ לבסוף על ידי חברת ההפקות של קורמן, The Filmgroup Inc.‎, תשעה חודשים לאחר שהושלם.
בשנת 1960 הסרט הוקרן בפסטיבל הקולנוע בקאן מחוץ לתחרות הרשמית. ביקורות חיוביות אודות הסרט נפוצו מפה לאוזן, כאשר הסרט הופץ לראשונה, בתור ה-בי מובי של מתכונת "שני כרטיסים במחיר אחד", לאחר הסרט "Black Sunday" של מריו בבא. שנה לאחר מכן הסרט הופץ מחדש, במתכונת דומה, לאחר הסרט "Last Woman on Earth".‏
בגלל שקורמן לא האמין שלסרט יש סיכוי גבוה להיות רווחי, לאחר הקרנתו הראשונית באולמי הקולנוע, הוא לא טרח לשמור לעצמו את זכויות היוצרים, וכתוצאה מכך הסרט נופל לרשות הציבור. לפיכף, הסרט זמין לציבור הרחב, בעותקים באיכויות משתנות. במקור, הסרט הוקרן באולמות הקולנוע במסך רחב (יחס של 1 : 1.85), אולם מאז ההקרנה המקורית הסרט מוקרן בעיקר במסך עם יחס של 1 : 1.33.‏
ביקורות ותגובות > מבקרים וקהל צופים

הסרט התקבל במידה רבה לטובה מצידם של מבקרי הקולנוע, ולציון ממוצע של 92% באתר ריכוז הביקורות Rotten Tomatoes, מתוך 12 ביקורות. בווראייטי נכתב כי "המשחק מגוחך לטובה. [...] הורטיקולטורליסטים וצמחונים יאהבו את זה".
ג'ק ניקולסון נזכר בתגובת הקהל להקרנת הסרט, וציין כי הקהל "צחק כל כך חזק, שבקושי אפשר היה לשמוע את הדיאלוג. אני לא ממש התכוננתי לזה. זה היה כאילו שכחתי שזה היה קומדיה מאז שהסתיימו הצילומים. הייתי כל כך נבוך, כי אני אף פעם קודם לכן לא זכיתי באמת לתגובה כל כך חיובית".
ביקורות ותגובות > מורשת

בעקבות שידורי טלוויזיה מקומיים, בשנות ה-60 וה-70, הסרט צבר הפופולריות רבה.
הסרט שב למרכז הבמה הציבורית בעקבות המחזמר "חנות קטנה ומטריפה" שהופק בשנת 1982.‏ המחזמר היה מבוסס על הסרט המקורי, וזכה לעיבוד מחדש בעצמו, כסרט הקולנוע "חנות קטנה ומטריפה" משנת 1986.‏ סדרת אנימציה, בהשראת הסרט המוזיקלי - "חנות קטנה ומטריפה" - עלתה לשידור בטלוויזיה לראשונה ב-1991.‏
הסרט נצבע פעמיים, בפעם הראשונה ב-1987.‏ גרסה זו התקבלה בצורה שלילית. הסרט נצבע שוב על ידי Legend Films, שהפיצו את גרסתם הצבעונית, כמו גם גרסת שחור-לבן משוחזרת של הסרט על גבי DVD ב-2006.‏ הגרסה הצבעונית של Legend Films התקבלה בצורה טובה, ואף זכתה להקרנת בכורה תיאטרלית במוזיאון קוני איילנד, ב-27 במאי 2006.‏‏ ה-DVD כלל ערוץ קריינות אודיו על ידי הקומיקאי מייקל ג'יי נלסון מטעם Mystery Science Theater 3000 fame.‏ קובץ DivX של הגרסה הצבעונית של הסרט, ביחד עם ערוץ הקריינות, זמינים כחלק משירות RiffTrax On Demand.‏ ב-28 בינואר 2009, הוקלט ערוץ קריינות חדש, על ידי נלסון, קווין מרפי וביל קורבט, אשר הופץ על ידי RiffTrax בפורמטי MP3 ו-DivX.‏ הגרסה הצבעונית של הסרט, ללא ערוץ הקריינות, זמינה ב-Amazon Video on Demand.‏
בנובמבר 2006, הודיעה Buena Vista (חברה להפצת סרטים - חברת-בת בתאגיד דיסני) כי הסרט יופץ מחדש, ביחד עם הסרט "Cry Baby Killer", כחלק ממארז "שניים במחיר של אחד" של ג'ק ניקולסון, כחלק מסדרת סרטיו הקלאסיים של רוג'ר קורמן. עם זאת, ה-DVD הכיל רק את הגרסה הצבעונית משנת 1987, ולא את הגרסה המקורית, בשחור-לבן.
ב-15 באפריל 2009 פורסם כי דקלן או'בריאן יביים רימייק חדש לסרט. "זה לא יהיה סרט מוזיקלי", הוא אמר בריאיון לאתר האינטרנט Bloody Disgusting, בהתייחסותו לסרטו של פרנק אוז משנת 1986. "אני לא רוצה לגלות יותר מדי, אבל זה אני. זה יהיה אפל". כאשר או'בריאן שוחח עם Shock 'Till You Drop, הוא אמר כי הוא "לוקח את הסרט לכיוון אחר, בואו נאמר זאת ככה."
טולוז

ערך זה עוסק בעיר בצרפת. אם התכוונתם לקבוצת כדורגל, ראו .
טולוז (בצרפתית: Toulouse, ‏האזנהקובץ:Fr-Toulouse.ogg‏Ⓘ‏, אוקסיטנית: Tolosa) היא עיר בת כ-440,000 תושבים בדרום-מערב צרפת. העיר יושבת על גדת נהר הגארון, בחצי הדרך בין האוקיינוס האטלנטי לבין הים התיכון. האזור המטרופוליטני של טולוז הוא השלישי בגודלו בדרום צרפת (לאחר מרסיי וניס), עם אוכלוסייה של קרוב ל-1.1 מיליון תושבים בשנת 2006, והוא אחד מאלה המהירים ביותר בגדילתם באירופה. הוא משמש כביתה של יצרנית המטוסים איירבוס המפתחת מוצרים לתעשיית התעופה והחלל של אירופה.
טולוז היא עיר הבירה של מחוז גארון עילית וחבל אוקסיטניה, החבל הגדול בשטחו בצרפת.
בעיר נפגשת תעלת מידי עם תעלת גארון – חיבור היוצר את תעלת שני הימים, המאפשרת שיט בין האוקיינוס האטלנטי לים התיכון דרך צרפת.
בטולוז אוניברסיטה עתיקה אשר נוסדה בשנת 1229. בעיר לומדים כ-97,000 סטודנטים.
בעיר ממוקמת הנהלת יצרנית המטוסים איירבוס ומפעלה הראשי, ולמעלה מרבע מ-14,150 (נכון ל-2009) עובדי יצרנית המטוסים הם תושבי העיר.
נמל התעופה טולוז-בלאנייק פועל משנת 1939.
הקהילה היהודית בטולוז

בתחילת המאה העשרים הגיעו לאוניברסיטה בטולוז צעירים רבים מרוסיה, מפולין ומארצות הבלקן. ערב מלחמת העולם השנייה ישבו בטולוז קרוב למאתיים יהודים. בתקופת מלחמת העולם השנייה ברחו לעיר פליטים רבים מאזורי הכיבוש הגרמניים וחלקם השתקעו בה לאחר המלחמה. ב-1969 מנתה האוכלוסייה היהודית במקום כ-20,000 נפש, רובם יוצאי צפון-אפריקה.
נכון לשנת 2015, הקהילה היהודית בטולוז מונה כ-15,000 איש, שהם בקירוב 3% מתושבי העיר כולה.
בעיר ישנם 10 בתי כנסת. בשנים 2011–2017 כיהן כרב הקהילה הרב הרולד אברהם וייל והרב יוסף יצחק מטוסוב כשליח חב"ד בטולוז.
בשנת 2012 התרחש בעיר פיגוע ירי בבית הספר היהודי "אוצר התורה" (ששינה את שמו לאחר מכן ל"אור התורה"). בפיגוע נרצחו 4 בני אדם, 3 מתוכם ילדים, ו-3 ילדים נוספים נפצעו באורח קשה.
מבני דת

בזיליקת סרנין הקדוש – הכנסייה הרומנסקית הגדולה ביותר באירופה. נקראת על שמו של סאטורנין או סרנין, הבישוף הראשון של טולוז.
קתדרלת סנט-אטיין (על שם סטפנוס הקדוש, מראשוני הקדושים של הנצרות) – הקתדרלה של העיר המורכבת מחצי כנסייה רומנסקי וחצי כנסייה גותית, שתיהן לא הושלמו.
נוטר דאם די טור (Notre-Dame du Taur).
כנסיית היעקובינים והקלויסטר, בה קבור תומאס אקווינאס.
בזיליקת "נוטר דאם דה לא דוראד" (Notre-Dame de la Daurade) ובו פסל "הבתולה השחורה"
מגדל האורסוליניות
ערים תאומות

הערים התאומות של טולוז הן:
ארצות הברית אטלנטה, ג'ורג'יה, ארצות הברית
הרפובליקה העממית של סין צ'ונגצ'ינג, הרפובליקה העממית של סין
אוקראינה קייב, אוקראינה
איטליה בולוניה, איטליה
ספרד אלש, ספרד
ישראל תל אביב, ישראל
צ'אד נג'מנה, צ'אד (מ־1980)
הערות שוליים

1 2  בית התפוצות – קהילה יהודי טולוז
1 2 3  טולוז: "שגרה של קללות ויריקות", באתר ynet, 17 במאי 2015
↑  http://www.cict.fr/toulouse/images/StSerninCE.JPG
↑  http://photoenligne2.free.fr/HauteGaronne/Toulouse/SaintSernin/D11611.jpg
↑  http://www.cybevasion.fr/photos2/fra074.jpg
↑  http://infopuq.uquebec.ca/~uss1010/orgues/france/toulousese5.jpg
↑  http://fog.ccsf.edu/~jcarpent/images/Art%20102%20Slide%20List%203/saint_etienne_interior.jpg
↑  ערי תאומות באתר העיר (צרפתית)
↑  ערים תאומות באתר מרכז השלטון המקומי בישראל
| --- | --- |
בקרת זהויות :  NLI: 987007550347805171  BNE: XX455429  BnF: cb15255550c (data)  GND: 4060518-8  ISNI: 0000 0001 2264 7962  LCCN: n79091182  MusicBrainz: 51c17b5f-e106-4da6-b67a-ec7c371c0f9e  NARA: 10045110  NKC: ge375702  RERO: 02-A003907088  SUDOC: 026564122  VcBA: 494/49926  VIAF: 132307492   WorldCat (עם VIAF): 132307492 
בזליקית סרנין הקדוש היא הכנסייה הרומנסקית הגדולה באירופה
טנקרדו נווס

טנקרדו דה אלמיידה נווס (בפורטוגזית: Tancredo de Almeida Neves‏, 4 במרץ 1910, סאו ז'ואאו דל-ריי, מינאס ז'ראיס - 21 באפריל 1985, סאו פאולו). משפטן, איש עסקים ומדינאי ברזילאי, שנבחר להיות נשיאה הראשון האזרחי של ברזיל, בשנת 1985, לאחר למעלה מעשרים שנות שלטון כת צבאית, אך מחלה פתאומית הביאה למותו יום לפני שאמור היה להיות מושבע לתפקידו.
חייו

נווס נולד בעיר סאו ז'ואאו דל-ריי, במדינת מינאס ז'ראיס, ולמד משפטים. הוא החל את הקריירה הפוליטית שלו כחבר במועצת עירו בשנת 1934. במהלך שלטון הרודנות המכונה "המדינה החדשה" (Estado Novo) בשנות ה-30, התרחק נווס מהפוליטיקה, ואף נכלא פעמיים, בשנת 1937 ובשנת 1939. עם סיומה של הרודנות, שב נווס לתחום הפוליטי, ובשנת 1947 נבחר למועצה המחוקקת של מדינת מינאס ז'ראיס. שלוש שנים לאחר מכן נבחר לנציג מדינתו בקונגרס הלאומי של ברזיל.
בשנת 1953 מונה על ידי הנשיא ז'טוליו ורגאס להיות לשר המשפטים. הוא לא הספיק לשרת במשרה זו בטרם התאבד וארגס בשנת 1954. בשנת 1960 נבחר למושל מדינתו, מינאס ז'ראיס.
במהלך המשבר הפוליטי שהחל עם התפטרות הנשיא ז'אניו דה סילבה קאדרוס, הוקמה בברזיל מערכת פרלמנטרית. אנשי הצבא והימין בברזיל חששו מסגנו של קאדרוס, ז'ואאו גולאר, שנראה בעיניהם כאיש השמאל הקיצוני, וסירבו לאפשר את כניסתו לתפקיד. הפשרה שהושגה הייתה יצירת משרת ראש ממשלה, אליו הועברו מקצת מסמכויות הנשיא. ב-9 בספטמבר 1961 אישר הפרלמנט ברוב של 259 מול 22 מתנגדים, את בקשת הנשיא ז'ואאו גולאר למנות את נווס, שנחשב לאיש המרכז המתון, לראש ממשלה. ב-30 בספטמבר זכתה ממשלתו של נווס לאמון הפרלמנט. ביוני 1962 התפטרו נווס ושריו כדי שיוכלו להתמודד בבחירות לפרלמנט באוקטובר 1962.
נווס, שנחשב לפוליטיקאי מתון, היה ממתנגדיה החריפים של הכת הצבאית שתפסה את השלטון בברזיל, והוא הקים את התנועה הדמוקרטית הברזילאית (MDB). בשנת 1978 נבחר לסנאטור ובשנת 1984 נבחר למושל מינאס ז'ראיס. הוא היה אחד מהעומדים בראש התנועה שדרשה בחירות ישירות לנשיאות ברזיל. לו היו מתקיימות הבחירות היה נווס מועמד האופוזיציה אל מול מועמדותו של הנשיא המכהן ז'ואאו פיגיירדו. הדרישה לא התקבלה.
ב-15 בינואר 1985 נבחר נווס לנשיא על ידי רוב החברים בקונגרס הלאומי של ברזיל. יום לפני כניסתו לתפקיד, ב-15 במרץ 1985, חלה נווס. הוא לקה בכאבי בטן עזים, ובזיהום. בזמן מסע הבחירות שניהל, ובימים המתוחים שלאחר בחירתו, הזניח נווס את בריאותו, וסירב לקבל טיפול רפואי, מחשש שהחלפתו המסודרת על ידי סגנו, ז'וזה סרניי תסוכל על ידי אנשי הכת הצבאית. לאחר שעבר שבעה ניתוחים, מת נווס ב-21 באפריל 1985. הוא הוחלף על ידי ז'וזה סרניי.
הלווייתו של נווס הייתה אחד האירועים הגדולים בהיסטוריה של ברזיל, ושני מיליון איש עברו לפני ארונו. ב-21 באפריל 1986, במלאת שנה לפטירתו, נחקק חוק, המכריז כי על אף שלא זכה לשאת בפועל במשרת הנשיא, ייחשב נווס לכל דבר ועניין כאחד מנשיאי ברזיל.
שדה התעופה הבינלאומי טנקרדו נווס בבלו הוריזונטה קרוי על שמו.
משפחה

נווס היה נשוי לריזולטה נווס, ולזוג היו שלושה ילדים. בשנת 2002 נבחר נכדו, אאסיו נווס, למושל מדינת מינאס ז'ראיס.
הערות שוליים

↑  נבחר ראש ממשלת בראזיל, קול העם, 10 בספטמבר 1961
↑  ממשלת נבס זכתה באימון, למרחב, 1 באוקטובר 1961
↑  סאנטיאגו דאנטאס ירכיב ממשלה חדשה בבראזיל, דבר, 28 ביוני 1962
| נשיאי ברזיל |
| --- | --- | --- |
| הרפובליקה הישנה | דאודורו דה פונסקה • פלוריאנו פיישוטו • פרודנטה דה מוראיס • קמפוס סאלס • רודריגס אלווס • אפונסו פנה • נילו פסניה • ארמס דה פונסקה • ונססלאו בראז • רודריגס אלווס • דלפים מוריירה • אפיטסיו פסואה • ארתור ברנרדס • וושינגטון לואיס • ז'וליו פרסטס | דגל ברזיל |
| עידן ורגאס | ז'טוליו ורגאס • ז'וזה ליניארס | דגל ברזיל |
| הרפובליקה השנייה | גספאר דוטרה • ז'טוליו ורגאס • קפה פיליו • קרלוס לוז • נראו דה אוליביירה • ז'וסלינו קוביצ'ק • ז'אניו קואדרוס • רניירי מזילי • ז'ואאו גולאר | דגל ברזיל |
| הדיקטטורה הצבאית | רניירי מזילי • קסטלו ברנקו • קוסטה אה סילבה • אמיליו גרסטזו מדיסי • ארנסטו גייזל • ז'ואאו פיגיירדו | דגל ברזיל |
| הרפובליקה החדשה | טנקרדו נווס • ז'וזה סרניי • פרננדו קולור דה מלו • איתמר פרנקו • פרננדו אנריקה קרדוזו • לואיז אינסיו דה סילבה • דילמה רוסף • מישל טמר • ז'איר בולסונארו • לואיז אינסיו דה סילבה | דגל ברזיל |
| --- | --- |
בקרת זהויות :  PLWABN: 9810680456505606  BnF: cb120003995 (data)  GND: 119404265  ICCU: DDSV050415  ISNI: 0000 0000 8147 5462  LCCN: n85079088  NTA: 072435259  SUDOC: 028102657  VIAF: 67275226   WorldCat (עם VIAF): 67275226
חריף אש

| --- | --- |
כרזת הסרט
כרזת הסרט
 בימוי:  אווה לונגוריה
 הופק בידי:  DeVon Franklin 
 תסריט:  לינדה איווט צ'אבס לואיס קוליק
 שחקנים ראשיים:  ג'סי גרסיה אני גונזלס דניס הייסברט טוני שלהוב
 מוזיקה:  מרצ'לו זאברוס
 צילום:  פדריקו קנטיני
 מדינה:  ארצות הברית ארצות הברית
 חברת הפקה:  סרצ'לייט פיקצ'רס 
 חברה מפיצה:  הולו דיסני+
 הקרנת בכורה:  9 ביוני 2023
 משך הקרנה:  99 דקות
 שפת הסרט:  אנגלית ספרדית
 סוגה:  סרט ביוגרפי, דרמה קומית 
 דף הסרט ב־IMDb
 
חריף אש (באנגלית: Flamin' Hot) הוא סרט אמריקאי ביוגרפי-קומי משנת 2023, המספר את סיפורו של ריצ'רד מונטנייז – איש עסקים אמריקאי ממוצא מקסיקני, אשר המציא את החטיף הפופולרי "צ'יטוס חריף אש".
הסרט מתבסס על ספרו האוטוביוגרפי של מונטנייז " A Boy, a Burrito and a Cookie: From Janitor to Executive". עם זאת, טענתו של מונטנייז על פיה הוא זה שהמציא את החטיף הפופולרי, שנויה במחלוקת ונסתרת על ידי טענותיהם של אנשים שעבדו עמו.
עלילה

ריצ'רד מונטנייז (ג'סי גרסיה) הוא צעיר מקסיקני-אמריקאי שגדל בבית עני בקליפורניה. הוא מתדרדר לחיי פשע, אולם מחליט לצאת מהם בהשפעת אשתו ג'ודי (אני גונזלס). מונטנייז מנסה למצוא עבודה כדי לפרנס את שני ילדיו, אולם בשל עברו הפלילי וחוסר ההשכלה שלו, הוא מתקשה בכך. בסופו של דבר הוא מקבל הזדמנות כאשר הוא מתקבל לעבודה בחברת החטיפים פריטו ליי. אולם הוא אינו אומר די בכך, ושואף להמציא את החטיף שיעניק לו פריצת דרך.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס סטלייט | השיר המקורי הטוב ביותר | "The Fire Inside" | מועמדות |
| פרס אוסקר | השיר המקורי הטוב ביותר | "The Fire Inside" | מועמדות |
הערות שוליים

↑  I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית)
↑  The 96th Academy Awards | 2024, www.oscars.org, ‏2024-01-23 (באנגלית)
ערך זה הוא קצרמרבנושא סרטים אמריקאיים. אתם מוזמנים לתרום לוויקיפדיה ו.
טרטיפלט

| --- | --- |

 
 מאכלים
 סוג:  potato casserole, מנה על בסיס תפוח אדמה 
 מוצא:  צרפת 
 תאריך יצירה:  שנות ה־80 של המאה ה־20 
 מרכיבים עיקריים:  תפוח אדמה, לארדון, רבלושון, בצל 
 
טרטיפלט (בצרפתית: Tartiflette) היא מנה מסבויה בהרי האלפים הצרפתיים ומואל ד'אוסטה (עמק אאוסטה) שבאיטליה.
מאפיינים

המנה עשויה עם תפוחי אדמה, גבינת רבלושון, לרדון (חתיכות קטנות של קותלי חזיר) ובצל. אפשר להוסיף גם שפריץ של יין לבן.
המילה טרטיפלט נגזרת כנראה מהמילה הארפיטנית (פרנקו-פרובנסאלית) לתפוח אדמה (tartiflâ) או מה-tartifles של דילקט סבויה, המונח שנמצא גם בדיאלקט של פרובנס ובשפות הגאלו-איטלקיות. מתכון מודרני זה נוצר בהשראת מאכל מסורתי בשם Péla: גרטן מבושל במחבת בעלת ידית ארוכה הנקראת פלג'יק (את חפירה).
הטרטיפלט מוגש לעיתים קרובות כארוחת אתר סקי, ומשדר דימוי של אותנטיות אלפינית וחמימות.
היסטוריה

כמו במאכלים מסורתיים רבים באזור, תפוח האדמה הוא מרכיב עיקרי. סבויה הייתה היסטורית חלק מהאימפריה הרומית הקדושה, והסבוירדים נחשפו לפקעות תפוחי אדמה מוקדם יותר מהצרפתים. טרטיפלט הוזכרה לראשונה בספר משנת 1705, בשם "הטבח המלכותי והבורגני" (Le Cuisinier Royal et Bourgeois), שנכתב על ידי השף ומחבר ספר בישול הצרפתי פרנסואה מאסיאלו ועוזר הטבח שלו B. Mathieu.
בצורתו המודרנית, הטארטיפלט החל להופיע בתפריטי המסעדות באתרי הסקי בשנות ה-80. הפופולריות שלו היא (חלקית) הודות למאמץ הקידום של "האיגוד הבין מקצועי של רבלושון" (Le Syndicat Interprofessionnel du Reblochon) להגביר את המכירות של גבינת רבושלון, כפי שאושר גם על ידי מבקר הספרות כריסטיאן מילאו (של מדריך גו-מילו) במילון הגסטרונומי שלו.
וריאציות

מאכל נפוץ דומה שנמצא בכל האזור הוא ה-croziflette. הכנתה דומה לזו של המנה המקורית בכל דבר מלבד השימוש בתפוחי אדמה, שבמקומם משתמשים בריבועים זעירים של פסטה מתוצרת מקומית. אלה ידועים בשם קרוזט דה סבואה (שעשויים בדרך כלל מכוסמת, אך לפעמים דורום), ומכאן שמה של המנה הזו, שהיא תערובת של "קרוזט" ו"טרטיפלט".
מנה קשורה נוספת היא המורביפלט שהוכנה עם גבינת מורבייה במקום הרבושלון.
הערות שוליים

↑  Willan, Anne (2007). "Tartiflette: Potato and Reblochon Cheese Melt". The Country Cooking of France. Chronicle Books. p. 60. ISBN 978-0-8118-4646-2. נבדק ב-26 בפברואר 2010. {{cite book}}:  (עזרה)
↑  Clark, Melissa (2021-02-26). "Where Velvety Potatoes, Crisp-Edged Cheese and Smoky Bacon Meet". The New York Times (באנגלית אמריקאית). ISSN 0362-4331. נבדק ב-2021-02-28.
↑  "How to cook the perfect tartiflette". the Guardian (באנגלית). 2014-02-27. נבדק ב-2021-04-24.
↑  Caro (2013-03-10). "Tartiflette". Taste of Savoie (באנגלית בריטית). נבדק ב-2021-04-24.
1 2  "La Tartiflette". Reblochon de Savoie (Syndicat Interprofessionnel du Reblochon). נבדק ב-2021-04-25.
↑  Barbara Ketcham Wheaton (1989) Savoring the Past: The French Kitchen and Table from 1300 to 1789
↑  The Oxford Companion to Cheese (באנגלית). Oxford University Press. 2016-10-25. ISBN 978-0-19-933090-4.
טרטיפלט מבושל ובשר חזיר בגריל
טמוקסיפן

| --- | --- |

המבנה הכימי של טמוקסיפן
 נתונים כימיים
 מסה מולרית:  371.225 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון D 
 מזהים
 קוד ATC:  L02BA01 
 מספר CAS:  10540-29-1
 PubChem:  2733526
 ChemSpider:  2015313
 
אסטרוגן רצפטור α בתאי סרטן השד
טמוקסיפן (Tamoxifen) הוא הורמון סינתטי אנטגוניסט לאסטרוגן המשמש כתרופה אנטי-סרטנית לחולות סרטן השד וסרטן השחלה. בחולות אלו טיפול אורלי בטמוקסיפן הוא הטיפול האנטי-סרטני הנפוץ ביותר, התרופה יעילה בכל שלבי המחלה ובחולות לפני ובזמן גיל הבלות המינית. התרופה משמשת גם למניעת סרטן בנשים הנמצאות בסיכון גבוה, כגון נשים עם נטייה גנטית לסרטן השד עקב מוטציות בגנים BRCA-1 או BRCA-2. התרופה יעילה רק בחולות שהגידולים הסרטניים שלהם מבטאים קולטנים לאסטרוגן או פרוגסטרון. ניתן לאבחן את הקולטנים הללו על ידי בדיקה אימיונוהיסטוכימית של ביופסיה מתוך הגידול.
יעילות הטמוקסיפן מוגבלת עקב נטייתם של תאי סרטן לפתח עמידות לתרופה.
טמוקסיפן הומצאה על ידי חברת ICI Pharmaceuticals (כיום AstraZeneca) ונימכרת בשמות המסחריים רבים בכללם Nolvadex, Istubal, או Valodex. בגלל השמות המסחריים הרבים התרופה מכונה כמעט תמיד בשמה הגנרי - טמוקסיפן.
הערות שוליים

↑  "טמוקסיפן, טאמוקסיפן Tamoxifen". האגודה למלחמה בסרטן. נבדק ב-2018-01-20.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טולום

ערך זה עוסק באתר ארכאולוגי של תרבות המאיה במקסיקו. אם התכוונתם לעיר השוכנת ליד האתר הארכאולוגי, ראו .
| --- | --- |

 מידות
 גובה מעל פני הים:  12 מ' 
 היסטוריה
 תרבויות:  מאיה 
 תקופות:  מאיה 
 אתר ארכאולוגי
 אתר אינטרנט:  https://www.inah.gob.mx/zonas/99-zona-arqueologica-de-tulum 
 מיקום
 מדינה:  מקסיקו 
 קואורדינטות:  20°12′53″N 87°25′44″W﻿ / ﻿20.214722222222°N 87.428888888889°W﻿ / 20.214722222222; -87.428888888889
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו טולום(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו טולום(למפת קינטנה רו רגילה) צ'טומל קנקון פלאיה דל כרמן סן מיגל דה קוסומל פליפה קריו פוארטו מפרץ מקסיקו  הים הקריבי  בליז ק מ פ צ' ה  גוא. יוקטןטולום(למפת קינטנה רו מוגדלת) צ'טומל קנקון פלאיה דל כרמן סן מיגל דה קוסומל פליפה קריו פוארטו מפרץ מקסיקו  הים הקריבי  בליז ק מ פ צ' ה  גואטמלה יוקטןטולום
 
טולום (בספרדית: Tulum, במאיה יוקטקית: Tulu'um) היא אתר ארכאולוגי של תרבות המאיה מהתקופה הפרה-קולומביאנית. טולום שימשה כעיר נמל מרכזית עבור העיר קובה. נמצאת כ-130 ק"מ דרומית לעיר קנקון. מבני העיר נמצאים על צוק בגובה של כ-12 מטר בחוף המזרחי של חצי האי יוקטן בים הקריבי, במדינת קינטנה רו שבמקסיקו.
טולום הייתה אחת הערים האחרונות שיושבה ונבנתה על ידי אנשי המאיה, ושיאה היה בין המאות ה-13 וה-15. היא אף שרדה כ-70 שנה לאחר כיבוש מקסיקו על ידי הספרדים.
טולום היא השער לשמורת הביוספרית סיאן קאאן, שהוכרזה כאתר מורשת עולמית על ידי אונסק"ו בשנת 1987. שמורה זו נחשבת כמערכת האקולוגית השופעת ביותר על פני כדור הארץ הכוללת בתוכה חופים, שוניות אלמוגים, ג'ונגל, דיונות וסנוטות.
בשנת 2015 הצטרפה טולום כאחת מהערים שנכללות בתוכנית העיירות הקסומות של מקסיקו. בתוכנית זו נכללות עיירות שיש להן תכונות סמליות, אגדות, היסטוריה, עובדות חשובות ועוד. בחירתה של טולום נובעת מכל אחד מביטוייה החברתיים-תרבותיים של העיר וחשיבותם היום היא הזדמנות מצוינת לשימוש תיירותי.
היסטוריה

נראה ששמה המקורי של העיר היה זאמה (Zama), כלומר "עיר השחר", מאחר שפנתה למזרח. טולום ניצבת על צוק גבוה מעל הים הקריבי. השם "טולום" בשפת המאיה משמעו "גדר" או "חומה". לעיר היו כניסות מהיבשה ומהים, והיא שימשה נקודת מעבר למסחר, בעיקר לאובסידיאן. מוערך שבטולום חיו בין 1,000 ל-1,600 תושבים.
לטולום ארכיטקטורה אופיינית לאתרי המאיה שבחוף המזרחי של חצי האי יוקטן: מדרגות סביב בסיס המבנה, היושב על מבנה רחב יותר. הדלתות היו בדרך כלל צרות, עם עמודי תמיכה רחבים. בכל חדר היו חלון אחד או שניים, עם מזבח ליד הקיר העורפי. גג המבנה היה עשוי מקורות וענפים.
רוב מבני העיר נבנו מחוץ לחומה המקיפה את האזור הקדוש שהיה שמור לשליטי העיר, כאשר המקדש (אל-קסטייו) היה למעשה המבנה הגדול ביותר בעיר וצורתו החיצונית דומה לפירמידה והושפעה רבות מהתרבות הארכיטקטונית מהציוויליזציה הטולטקית. בטולום שלושה מבנים עיקריים: המקדש (אל-קסטייו), היכל הפרסקאות ומקדש האלים היורדים.
אתר התיירות

כאתר תיירות, טולום מספקת מגוון של ממצאים בשטח קטן יחסית, עם נוף מרהיב של החוף הסמוך והים בצבע טורקיז. באתר מסתובבות איגואנות רבות. מאתר העתיקות יורדות מדרגות ישירות לחוף הסמוך והרבה מהמבקרים בוחרים לסיים בו את הביקור ולהירגע על החוף לאחר הליכה באתר העתיקות. קרבתה הרבה של טולום לקנקון, לפלאיה דל כרמן, לאי קוסומל ול"ריביירה מאיה", הפכה אותה לאתר תיירות מבוקש ותיירים רבים מבקרים במקום. בסמוך לעיר ישנן סנוטות רבות ופארקי-שעשועים מיוחדים (Xel-Ha ו-Xcaret).
בסמוך לאתר הארכאולוגי שוכנת העיר טולום, שבשנת 2020 מנתה אוכלוסייתה כ-46,721 תושבים כאשר מתוכם 52.2% גברים וכ-47.8% נשים. בשנה זו אוכלוסיית העיר צמחה ב-65.3% בהשוואה למספר התושבים שהיו בה בשנת 2010.
בשנת 2005 פגע במקום הוריקן וילמה, אך לא גרם נזקים משמעותיים. עם זאת, סקר שנערך בשנת 2022 מצא כי יותר מ-50% מבתיהם של תושבי טולום אינם ערוכים להתמודד מול הוריקן מקטגוריה שנייה ומעלה.
החל משנת 2012 מתקיים בעיר פסטיבל טכנו (Day Zero) המושך אליו תיירים מכל העולם. הפסטיבל התחיל כחגיגה של תרבות שבט המאיה בג'ונגל שבאזור.
בתרבות פופולרית

טולום מופיעה במשחק המחשב Assassin Creed 4: Black Flag כמפקדה של ארגון הסתרים של המתנקשים, ומתרחשים בה כמה אירועי מפתח. עיצוב האתר במשחק קרוב מאוד למראהו האמיתי.
גלריה

הריסות טולום: היכל הפרסקאות וברקע המקדש
מקדש האלים היורדים
פירמידת קסטיו
הערות שוליים

1 2  Secretaría de Turismo, Tulum, Quintana Roo, gob.mx (בספרדית)
↑  Secretaría de Turismo, Programa Pueblos Mágicos, gob.mx (בספרדית)
↑  Mark Cartwright, Tulum, World History Encyclopedia (באנגלית)
↑  Tulum: Economy, employment, equity, quality of life, education, health and public safety, Data México (באנגלית)
↑  Joel F. Audefroy, Risks and Threats on the Coast of Quintana Roo: The Case of Tulum, México, IntechOpen, 2022-10-17. (באנגלית)
| --- | --- |
בקרת זהויות :  VIAF: 1015152636118020050993   WorldCat (עם VIAF): 1015152636118020050993
חריסטוס קלפקיס

חריסטוס קלפקיס (ביוונית: Χρήστος Κελπέκης; נולד ב-22 באוגוסט 1973 בסלוניקי שביוון) הוא כדורגלן עבר יווני ששיחק בעמדת השוער, וכיום משמש כמאמן השוערים של מכבי תל אביב.
קריירה כשחקן

חריסטוס קלפקיס התחיל את הקריירה שלו בקבוצת קמפניאקוס היוונית מהעיר סלוניקי. ב-1 ביולי 1992 חתם בקבוצת וריה, אך מיעט לשחק במדי הקבוצה.
ב-1 ביולי 1995 חתם במועדון הכדורגל היווני קלמטה מליגת העל היוונית. הופעתו הראשונה הייתה במחזור הראשון מול OFI כרתים. הוא הופיע 7 פעמים במדי הקבוצה במשחקי הליגה של שנת 1995/96. בעונת 1997/98 הוא קיבל את אפודת השוער הראשון של המועדון, בעונה בה סיימה הקבוצה במקום ה-17 וירדה לליגה השנייה. בעונת 1998/99 הוא עלה עם הקבוצה חזרה לליגה הבכירה.
ב-1 ביולי 2001 עבר לשחק בקבוצת אירקליס סלוניקי כשוער משנה, אחרי שסירב להמשיך להאריך את חוזהו בקלמטה. הקבוצה סיימה במקום ה-6 בטבלת הליגה ועלתה לגביע אופ"א.
בינואר 2008 עבר קלפקיס לאפולון קלמריאס, ובסוף העונה ירד עם הקבוצה לליגה השנייה.
ב-1 ביולי 2008 חזר לשחק בווריה בליגה השנייה, ובסוף העונה ירד עם הקבוצה לליגה השלישית.
בהמשך שיחק במספר קבוצות למשך תקופה קצרה, ובניהן במקדוניקוס, אנאגניסי גיאנטסה, פונטיון קתריני ואירקליס סלוניקי.
ב-2012 חזר לקמפניאקוס בה שיחק בנוער, וב-1 ביולי 2013 הכריז על פרישה בגיל 39.
קריירת אימון

ב-9 במרץ 2016 הצטרף לצוות האימון של ולדימיר איביץ' בפאוק סלוניקי כמאמן השוערים של הקבוצה, ועזב ב-30 ביוני 2017 יחד עם פיטורו של איביץ'.
ב-1 ביוני 2018, אחרי החתמתו של איביץ' במכבי תל אביב, הוכרז שקלפקיס יצטרף לצוות האימון של הקבוצה כמאמן השוערים, עד יולי 2020.
ביוני 2022 חזר קלפקיס למכבי תל אביב כמאמן השוערים.
תארים

אליפות המדינה: 2018/2019, 2019/2020
גביע הטוטו: 2018/2019
אלוף האלופים: 2019/2020
טמיואסה רומנאסקה

טמיואסה רומנאסקה (ברומנית: Tămâioasă Românească) הוא זן ענבי יין רומני. ענבים אלה משמשים להפקת יינות איכות לבנים, מתוקים ומבושמים. לענבים גוון צהוב מוזהב, ארומה של פרחים ודבש וטעם חמצמץ-מתקתק. מהזן מיוצר יין לבן מתוק או חצי מתוק.
זן זה נמצא במרחב הרומני יותר מאלפיים שנה. מקורו בדרום יוון הקדומה וזכה להערכה אצל כל עמי אגן הים התיכון, שם הפך לאמצעי תשלום מקובל. הגפנים הובאו למרחב הרומני על ידי מתיישבים יוונים וגם על ידי רומאים. תפוקת הענבים צנועה יחסית, בין שמונה לעשרה טונות להקטר, ומתמעטת בתהליך הבשלת היתר עד לארבע עד שש טונות להקטר.
ליינות יש תכולת כוהל של 12 עד 12.5 אחוזים.
ראו גם

בבאסקה שחורה
פטאסקה שחורה
בוסויואקה דה בוחוטין
יאסה

יאסה היא מערכת החוקים באימפריה המונגולית שנכתבו בידי ג'ינגיס חאן. בנו של ג'ינגיס, צ'אגאטאי חאן, היה ממונה על יישום היאסה ברחבי האימפריה. פירוש השם יאסה במונגולית הוא - "ציווי החוק".
ליאסה, מעבר להיותו ספר חוקים, משמעות דתית ופילוסופית עמוקה. רק מספר ראשי שבטים נבחרים היו מורשים לקרוא ביאסה עצמה, והיו אחראים להעביר את רוח היאסה לאנשיהם.
הענישה ביאסה הייתה מחמירה ביותר, ועונש מוות היה העונש הנפוץ למרבית העבירות. כתוצאה מכך, הצטמצם משמעותית היקף הרציחות, הגנבות והבגידות בשבטים המונגוליים.